গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
পেগাসাস
রাজা গ্লুকাসের ও রানী ইউরিনোমির পুত্র ছিলেন বেলেরোফোন, যিনি তার দুর্দান্ত সাহস, তেজ আর শারীরিক বৈশিষ্ঠের জন্য পরিচিত ছিলেন। বেলেরোফোন পেগাসাসের সাহায্য নিয়ে কিমিরাস আর আমাজনদের বিরুদ্ধে অভিযান পরিচালনা করেন। বেলেরোফোন পেগাসাসকে বশীভূত করা সমর্প্কে সবচেয়ে প্রচলিত যে অভিমত পাওয়া যায় তা হলো:
পেগাসাসকে কেউ ধরতে পারছিলোনা, কিন্তু বেলেরোফোন করিন্থের জ্ঞানী ভবিষ্যদ্বক্তা পলিডাসের পরামর্শে দেবী অ্যাথেনা’র মন্দিরে গিয়ে নিদ্রা-যাপনের জন্য। যেহেতু কথিত আছে অ্যাথেনা’র মন্দিরে নিদ্রা-যাপন করলে দেবী স্বপ্নে নিদ্রাচ্ছন্নের নিকট দেখা দেন ও তার মনোবাসনা পূর্ণ করতে সহায়তা করেন ফলে বেলেরোফোন তা-ই করলেন। পর দিন ঘুম থেকে উঠে বেলেরোফোন দেখলেন স্বর্ণের তৈরী একটি লাগাম পড়ে আছে, তিনি এটি নিয়ে পেগাসাসের খোজে বের হলেন ও ইফারের বিখ্যাত ঝর্ণা পিরিনের সামনে পেগাসাসকে পানি পানরত পেয়ে এটি পরিয়ে বশীভূত করে এর পিঠে চড়ে বসলেন।